**1ος ΘΕΜΑΤΙΚΟΣ ΚΥΚΛΟΣ: ΖΩ ΚΑΛΥΤΕΡΑ – ΕΥ ΖΗΝ**

**ΥΠΟΘΕΜΑΤΙΚΗ ΕΝΟΤΗΤΑ: ΓΝΩΡΙΖΩ ΤΟ ΣΩΜΑ ΜΟΥ – ΣΕΞΟΥΑΛΙΚΗ ΔΙΑΠΑΙΔΑΓΩΓΗΣΗ**

**ΤΙΤΛΟΣ: ΓΝΩΡΙΖΩ, ΑΓΑΠΩ ΚΑΙ ΠΡΟΣΕΧΩ ΤΟ ΣΩΜΑ ΜΟΥ**

**ΣΤ΄ΤΑΞΗ**

**Κάρτες σωματικής ασφάλειας**

**Κανόνες Σωματικής Ασφάλειας**

**Πες «ΟΧΙ» δυνατά και καθαρά**

**Τρέξε προς ένα ασφαλές μέρος**

****

**Μίλα για αυτό σε έναν ενήλικα που εμπιστεύεσαι**

****

**ΕΙΔΗ ΑΓΓΙΓΜΑΤΩΝ**

**ΚΑΛΟ ΑΓΓΙΓΜΑ**

**Καλό άγγιγμα**: είναι ένα άγγιγμα που σε κάνει να αισθάνεσαι καλά, ότι σε αγαπούν και σε νοιάζονται. Παραδείγματα καλών αγγιγμάτων είναι οι αγκαλιές, η χειραψία, το κόλλημα του χεριού, τα φιλιά, χαϊδευτικά χτυπήματα στο κεφάλι /ώμους, το κούρνιασμα στην αγκαλιά.

**ΑΣΧΗΜΟ ΑΓΓΙΓΜΑ**

**Άσχημο άγγιγμα**: είναι ένα άγγιγμα που σε κάνει να αισθάνεσαι άβολα, αμήχανα, τρομακτικά. Το άσχημο άγγιγμα μπορεί να αφήσει σημάδια, όπως μελανιές, κοψίματα, γδαρσίματα, πρήξιμο, να προκαλέσει σπάσιμο οστών ή έγκαυμα. Άλλο είδος άσχημου αγγίγματος είναι όταν κάποιος αγγίζει τα ιδιαίτερα μέρη του σώματός σου χωρίς να υπάρχει ιατρικός λόγος.

**ΑΓΓΙΓΜΑ ΠΟΥ ΜΠΕΡΔΕΥΕΙ**

**Άγγιγμα που μπερδεύει**: είναι ένα άγγιγμα που σε κάνει να αισθάνεσαι μη ασφαλής, σε μπερδεύει, σε κάνει να αισθάνεσαι περίεργα. Μπορεί να ξεκινήσει σαν άγγιγμα που είναι καλό αλλά να καταλήξει να μην είναι εντάξει. Παραδείγματα τέτοιων αγγιγμάτων είναι οι σφιχτές αγκαλιές, το γαργάλημα όταν είναι παρατεταμένο και δε σταματά, τα φιλιά από κάποιον άγνωστο ή κάποιον που δεν αισθανόμαστε άνετα απέναντί του.

**Λεξιλόγιο όρων σωματικής ασφάλειας**

Ιδιαίτερα μέρη του σώματος: Μέρη του σώματος που καλύπτονται από το μαγιώ.

Καλό μυστικό: Μυστικό που αισθάνεσαι ασφαλής και άνετα να κρατήσεις γιατί δεν πληγώνει εσένα ή κάποιον άλλο.

Άσχημο μυστικό: Μυστικό που σε κάνει να αισθάνεσαι άβολα να κρατήσεις διότι μπορεί να πληγώσει εσένα ή κάποιον άλλο.

Άγνωστος: Κάποιος που δε γνωρίζεις καθόλου ή τον έχεις δει αλλά δεν έχετε γνωριστεί.

Προσωπικά Δικαιώματα: Κάθε άτομο έχει δικαίωμα στην ασφάλεια, στην υγεία, στην κάλυψη των βασικών αναγκών του.

Σωματική κακοποίηση: όταν κάποιος αγγίζει το σώμα σου με τρόπο που προκαλεί σωματική βλάβη (μώλωπες, οιδήματα, εγκαύματα, σπασμένα οστά, εκδορές)

Σεξουαλική κακοποίηση: όταν κάποιος σε αγγίζει ή ζητά να τον αγγίξεις στα ιδιαίτερα μέρη του σώματος, χωρίς να συντρέχει λόγος υγείας ή υγιεινής.

Παραμέληση: όταν οι γονείς σου δε σου παρέχουν την κατάλληλη ένδυση, υπόδηση, φαγητό, στέγη, επίβλεψη και ιατρική φροντίδα.

Σεξουαλική Παρενόχληση: Μη επιθυμητή σεξουαλική συμπεριφορά, η οποία εμποδίζει το δικαίωμά σου στη μάθηση, στη μελέτη, στην εργασία, στην επίτευξη, ή στη συμμετοχή σε δραστηριότητες μέσα σε ένα πλαίσιο άνεσης και στήριξης. (π.χ., αγγίγματα, σχόλια ή σημειώματα που μιλούν για τα ιδιαίτερα μέρη του σώματος, το να λες ή να κάνεις άσεμνα αστεία).

Ηλεκτρονικός Εκφοβισμός: Εκφοβισμός που συντελείται μέσα από αποστολή μηνυμάτων από ηλεκτρονικές συσκευές (υπολογιστή, τηλέφωνο, ηλεκτρονικό ταχυδρομείο)

**Κάρτες με τα είδη αγγιγμάτων**

|  |  |
| --- | --- |
| **ΧΕΙΡΑΨΙΑ** | **ΦΙΛΙ** |
| **ΤΡΙΨΙΜΟ ΠΛΑΤΗΣ** | **ΑΓΚΑΛΙΑ** |
| **ΧΑΪΔΕΥΤΙΚΟ ΧΤΥΠΗΜΑ**  **ΣΤΗΝ ΠΛΑΤΗ** | **ΓΑΡΓΑΛΗΜΑ** |
| **ΚΟΥΡΝΙΑΣΜΑ** | **ΓΡΟΘΙΑ** |
| **ΧΤΥΠΗΜΑ ΧΕΡΙΩΝ** | **ΚΛΩΤΣΙΑ** |
| **ΓΡΑΤΣΟΥΝΙΑ** | **ΣΦΑΛΙΑΡΑ** |
| **ΔΑΓΚΩΜΑ** | **ΚΟΨΙΜΟ** |
| **ΣΠΡΩΞΙΜΟ** | **ΕΓΚΑΥΜΑ** |
| **ΤΣΙΜΠΗΜΑ** | **ΠΑΛΗ** |

**Πόστερ για τα είδη αγγιγμάτων**

**Φύλλο εργασίας**

**ΣΩΜΑΤΙΚΗ ΑΣΦΑΛΕΙΑ**

Να βάλετε στους κύκλους τις κάρτες με τα είδη αγγιγμάτων και να πείτε αν πρόκειται για καλό άγγιγμα, κακό άγγιγμα ή άγγιγμα που μπερδεύει.

ΟΝΟΜΑ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ΑΝ ΕΙΧΑ ΚΑΠΟΙΟ ΠΡΟΒΛΗΜΑ, ΘΑ ΜΠΟΡΟΥΣΑ ΝΑ ΜΙΛΗΣΩ ΣΤΟΝ/ΣΤΗΝ:**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
3. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Προσωπικά δικαιώματα**

Κάθε άτομο έχει προσωπικά δικαιώματα, όπως το δικαίωμα στην ασφάλεια, στην υγεία, και στην κάλυψη των βασικών αναγκών του.

Παραδείγματα προσωπικών δικαιωμάτων:

Δικαίωμα να μη σε χτυπάνε.

Δικαίωμα ένδυσης, τροφής και στέγης.

Δικαίωμα ιατροφαρμακευτικής περίθαλψης

Δικαίωμα κατάλληλης επίβλεψης

Δικαίωμα να μείνεις μόνος όταν χρειάζεσαι λίγη ηρεμία.

Δικαίωμα να χρησιμοποιήσεις το μπάνιο μόνος σου.

Δικαίωμα να ξεντυθείς χωρίς την παρουσία κάποιου άλλου στο χώρο. (Αν κάποιος θέλει να σε βλέπει να ξεντύνεσαι, έχεις το δικαίωμα να του πεις «όχι»).

Δικαίωμα να πεις ποιος μπορεί και ποιος δε μπορεί να σε αγγίξει.

Φύλλο εργασίας

Αντιστοίχιση

|  |  |
| --- | --- |
| Προσωπικά δικαιώματα | Μυστικά που αισθάνεσαι άβολα να τα κρατήσεις γιατί μπορεί να πληγώσουν εσένα ή κάποιον άλλον |
| Άγγιγμα που μπερδεύει | Αγγίγματα που σε κάνουν να αισθάνεσαι μη ασφαλής, μπερδεμένος, άβολα. |
| Καλό μυστικό | Μυστικά που αισθάνεσαι ασφαλής να κρατήσεις γιατί δεν πληγώνουν κανένα. |
| Σωματική κακοποίηση | Όταν κάποιος αγγίζει το σώμα σου με τρόπο που προκαλεί σωματική βλάβη. |
| Άσχημο μυστικό | Αγγίγματα που σε κάνουν να αισθάνεσαι όμορφα και ότι σε αγαπάνε. |
| Καλό άγγιγμα | Αγγίγματα που σε κάνουν να αισθάνεσαι άσχημα, άβολα, αμήχανα, περίεργα μέσα σου. |
| Παραμέληση | Κάθε άτομο έχει το δικαίωμα στην ασφάλεια και στην υγεία. |
| Άσχημο άγγιγμα | Όταν κάποιος αγγίζει τα ιδιαίτερα μέρη του σώματός σου ενώ δεν συντρέχει ιατρικός ή λόγος υγιεινής. |
| Σεξουαλική κακοποίηση | Μη επιθυμητή συμπεριφορά σεξουαλικής φύσης. |
| Σεξουαλική παρενόχληση | Όταν οι γονείς σου δεν σου παρέχουν κατάλληλη ένδυση, τροφή, στέγη, επίβλεψη και ιατροφαρμακευτική περίθαλψη. |

Κάρτες καταστάσεων

Κατάσταση 1η:

Ο Γιάννης είναι δέκα χρονών. Οι γονείς του πήγαν ένα ταξίδι για το Σαββατοκύριακο. Έμεινε στο σπίτι ενός οικογενειακού φίλου. Την Παρασκευή ο Γιάννης έριξε κατά λάθος βυσσινάδα στο πάτωμα. Ένας ενήλικας από την οικογένεια χτύπησε το Γιάννη στο πρόσωπο και του μαύρισε το μάτι. Μετά ζήτησε από το Γιάννη να μην πει τίποτα στους γονείς του.

Κατάσταση 2η:

Η Ελένη ήρθε μια μέρα στο σχολείο κουτσαίνοντας. Η φίλη της η Καίτη τη ρώτησε τι της συνέβη, και η Ελένη είπε ότι δεν ήθελε να το συζητήσει. Αργότερα την ίδια μέρα, η Ελένη παραδέχτηκε ότι η μητέρα της την έπιασε και την ταρακούνησε δυνατά, την έσπρωξε με δύναμη και έπεσε στο έδαφος όταν έμαθε ότι η Ελένη έπαιζε έξω μετά το σχολείο αντί να κάνει δουλειές του σπιτιού.

Κατάσταση 3η:

Ενώ ο Δημήτρης περίμενε να ξεκινήσει μια ταινία αυτός και ο φίλος του, προσπάθησαν να απαντήσουν ερωτήσεις γύρω από την ταινία στο κινητό. Κάποιος που δεν ήξερε άρχισε να του κάνει ερωτήσεις για τον ίδιο και αν οι γονείς του τον έφεραν και τον άφησαν στο σινεμά ή αν ήταν σε άλλη αίθουσα του σινεμά. Ο άγνωστος συνέχισε να κάνει ερωτήσεις που έκαναν το Δημήτρη να αισθάνεται άβολα και του είπε επίσης κάποια άσεμνα αστεία που ο Δημήτρης δε βρήκε καθόλου αστεία. Θα πρέπει να κρατήσει αυτό το περιστατικό μυστικό;

Κατάσταση 4η:

Η Αλέκα μίλησε στη φίλη της Σόνια για κάποια πράγματα που συμβαίνουν στο σπίτι της. Της είπε πως ο 21 ετών ξάδερφός της έρχεται στο δωμάτιό της τη νύχτα και την αγγίζει στα ιδιαίτερα μέρη του σώματός της. Η Αλεξάνδρα ζήτησε από τη Σόνια να μη μιλήσει σε κανέναν για αυτό γιατί αν και αισθάνεται άβολα, συμπαθεί τον ξάδερφό της και δε θέλει να τον βάλει σε μπελά.

Κατάσταση 5η:

Η μαμά του Σωτήρη δουλεύει τη νύχτα. Πολλά βράδια μένει μόνος χωρίς να έχει κάτι να φάει. Όταν ξυπνάει το πρωί, η μαμά του Σωτήρη συχνά δεν έχει γυρίσει ακόμη. Ο Σωτήρης πρέπει να ξυπνήσει και να ετοιμαστεί μόνος του για το σχολείο. Πολλές φορές αργεί να φτάσει στο σχολείο. Ο Σωτήρης είναι εννέα χρονών.

Φύλλο εργασίας

Ποιο είναι το σχέδιό μου; Διερεύνηση της κατάστασης

Ομάδα (ονόματα παιδιών)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Κατάσταση ………

1. Είναι καλό ή άσχημο μυστικό;
2. Αποτελεί παράδειγμα για :

σωματική κακοποίηση σεξουαλική κακοποίηση

παραμέληση σεξουαλική παρενόχληση

1. Ποια πληροφορία στην κατάσταση σου το δηλώνει;
2. Τι θα έκανες σε αυτήν την κατάσταση; (Αναπτύξτε ένα πλάνο δράσης)